CELEX: 62008CN0137
Language: fi
Date: 2008-04-07 00:00:00
Title: Asia C-137/08: Ennakkoratkaisupyyntö, jonka Budapesti II. és III. Kerületi Bíróság (Unkarin tasavalta) on esittänyt 7.4.2008 — VB Pénzügyi Lízing Zrt. v. Ferenc Schneider

19.7.2008   
            
            
               FI
            
            
               Euroopan unionin virallinen lehti
            
            
               C 183/8
            
         Ennakkoratkaisupyyntö, jonka Budapesti II. és III. Kerületi Bíróság (Unkarin tasavalta) on esittänyt 7.4.2008 — VB Pénzügyi Lízing Zrt. v. Ferenc Schneider
   (Asia C-137/08)
   (2008/C 183/15)
   Oikeudenkäyntikieli: unkari
   Ennakkoratkaisua pyytänyt tuomioistuin
   Budapesti II. és III. Kerületi Bíróság
   Pääasian asianosaiset
   
      Kantaja: VB Pénzügyi Lízing Zrt.
   
      Vastaaja: Ferenc Schneider
   Ennakkoratkaisukysymykset
   
               1)
            
            
               Edellyttääkö kuluttajasopimusten kohtuuttomista ehdoista 5.4.1993 annetulla neuvoston direktiivillä 93/13/ETY (1) taattu kuluttajansuoja sitä, että — riippumatta menettelyn laadusta ja siitä, onko se kontradiktorinen — kansallinen tuomioistuin arvioi oman toimivaltaisuutensa valvonnan yhteydessä viran puolesta, onko sille esitetty sopimusehto kohtuuton, vaikka tätä koskevaa pyyntöä ei ole esitetty?
            
         
               2)
            
            
               Mikäli ensimmäiseen kysymykseen vastataan myöntävästi, mitä perusteita kansallinen tuomioistuin voi ottaa huomioon tämän valvonnan yhteydessä erityisesti siinä tapauksessa, että sopimusehdon perusteella toimivaltainen tuomioistuin ei ole palvelujen tarjoajan kotipaikan tuomioistuin vaan toinen tuomioistuin, joka sijaitsee kuitenkin lähellä kyseistä kotipaikkaa?
            
         
               3)
            
            
               Onko Euroopan unionista tehdyn sopimuksen, Euroopan yhteisön perustamissopimuksen ja Euroopan atomienergiayhteisön perustamissopimuksen liitteenä olevan yhteisöjen tuomioistuimen perussäännön 23 artiklan ensimmäisen kohdan mukaan kiellettyä, että kansallinen tuomioistuin joutuu ilmoittamaan viran puolesta oman jäsenvaltionsa oikeusministeriölle ennakkoratkaisumenettelystä samaan aikaan, kun se panee sen vireille?
            
         
      (1)  EYVL L 95, s. 29.